CELEX: 62010TN0041
Language: lt
Date: 2010-02-02 00:00:00
Title: Byla T-41/10: 2010 m. vasario 2 d. pareikštas ieškinys byloje Ecole de ski internationale prieš VRDT — SNMSF (esf école du ski français)

17.4.2010   
            
            
               LT
            
            
               Europos Sąjungos oficialusis leidinys
            
            
               C 100/50
            
         2010 m. vasario 2 d. pareikštas ieškinys byloje Ecole de ski internationale prieš VRDT — SNMSF (esf école du ski français)
   
   (Byla T-41/10)
   2010/C 100/76
   Kalba, kuria surašytas ieškinys: prancūzų
   
      Šalys
   
   
      Ieškovė: Syndicat international des moniteurs de ski — Ecole de ski internationale (SIMS — Ecole de ski internationale) (Albervilis, Prancūzija), atstovaujama advokato L. Raison-Rebufat
   
      Atsakovė: Vidaus rinkos derinimo tarnyba (prekių ženklams ir pramoniniam dizainui)
   
      Kita procedūros Apeliacinėje taryboje šalis: Syndicat national des moniteurs du ski français (SNMSF) (Melanas, Prancūzija)
   
      Ieškovės reikalavimai
   
   
               —
            
            
               Pakeisti ir panaikinti 2009 m. lapkričio 11 d. VRDT pirmosios apeliacinės tarybos sprendimą Nr. R 235/2009-1, susijusį su ieškovės prašymu panaikinti VRDT anuliavimo skyriaus sprendimą Nr. 2557 C atmesti jos prašymą pripažinti Bendrijos prekių ženklą Nr. 4 624 987 negaliojančiu remiantis Reglamento (EB) Nr. 207/2009 7 straipsnio 1 dalies h ir g punktų pažeidimu.
            
         
               —
            
            
               Pripažinti, kad minėtas prekių ženklas Nr. 4 624 987 negalioja dėl dviejų priežasčių:
               
                           —
                        
                        
                           pažeisti Paryžiaus konvencijos 6ter straipsnio, į kurį 2009 m. vasario 26 d. Tarybos reglamento Nr. 207/2009 dėl Bendrijos prekių ženklo 7 straipsnio h punkte daroma aiški nuoroda, 1 dalies a ir c punktai;
                        
                     
                           —
                        
                        
                           pažeistas reglamento 52 straipsnis, kuriame daroma nuoroda į 2009 m. vasario 26 d. Tarybos reglamento Nr. 207/2009 dėl Bendrijos prekių ženklo 7 straipsnio 1 dalies g punktą.
                        
                     
         
               —
            
            
               Panaikinti minėtą prekių ženklą Nr. 4 624 987 remiantis tuo, kad pažeistas 2009 m. vasario 26 d. Tarybos reglamento Nr. 207/2009 dėl Bendrijos prekių ženklo 51 straipsnio 1 dalies c punktas.
            
         
      Ieškinio pagrindai ir pagrindiniai argumentai
   
   
      Įregistruotas Bendrijos prekių ženklas, dėl kurio pateiktas prašymas pripažinti jį negaliojančiu: vaizdinis prekių ženklas „esf école du ski français“ 25, 28 ir 41 klasių prekėms ir paslaugoms (Bendrijos prekių ženklas Nr. 4 624 987).
   
      Bendrijos prekių ženklo savininkas: Syndicat national des moniteurs du ski français.
   
   
      Šalis, prašanti pripažinti Bendrijos prekių ženklą negaliojančiu: ieškovė.
   
      Anuliavimo skyriaus sprendimas: atmesti prašymą pripažinti prekių ženklą negaliojančiu.
   
      Apeliacinės tarybos sprendimas: atmesti ieškovės apeliaciją.
   
      Ieškinio pagrindai: Reglamento Nr. 207/2009 7 straipsnio 1 dalies h ir g punktų bei 51 straipsnio 1 dalies c punkto pažeidimas.